craciuncg/RoMedQA_v1 huggingface dataset:
Epiteliul traheal este de tip:
1. senzorial
2. epitelial pseudostratificat
3. conjunctiv moale
4. conjunctiv semidur
5. exocrin
Răspuns corect: 2
Despre testicule este adevărat că:
1. epiteliul tubilor seminiferi este format din celule germinale și celule de susținere
2. mușchiul dartos este capsula externă a testiculului
3. rețeaua testiculară se formează prin unirea canalelor eferente
4. rafeul reprezintă limita dintre tubii seminiferi și celulele interstițiale
5. niciun răspuns corect
Răspuns corect: 1
Ramura comunicantă cenușie este constituită din:
1. fibre axonice viscerosenzitive
2. fibre axonice somatosenzitive
3. fibre preganglionare vegetative
4. fibre axonice amielinice ale neuronilor din ganglionul paravertebral
5. niciun răspuns corect
Răspuns corect: 4
Reflexul de micțiune nu este controlat, stimulat sau inhibat de:
1. centrii nervoși superiori din cerebel
2. centrii nervoși superiori din cortexul cerebral
3. măduva spinării
4. centrii nervoși superiori din scoarța cerebrală
5. centrii nervoși superiori din trunchiul cerebral
Răspuns corect: 1
Canalul ejaculator:
1. rezultă din unirea canalului deferent cu ductul glandei bulbouretrale
2. face parte din căile spermatice extra- și intratesticulare
3. este situat în pelvis, ca și veziculele seminale și prostata
4. este succedat de canalul deferent
5. continuă canalul epididimar și se deschide în prostată
Răspuns corect: 3
Alegeți varianta falsă:
1. la legea unilateralității se observă o ușoară flexie a labei piciorului
2. la legea simetriei se flectează membrul inferior excitat și membrul inferior de partea opusă
3. coma reprezintă acea stare clinică a unui pacient în care acesta nu poate fi trezit și nu răspunde la nicio categorie de stimuli
4. la legea generalizării se produc convulsii generalizate ale musculaturii membrelor și trunchiului
5. la legea iradierii se obțin contracții ale tuturor extremităților
Răspuns corect: 1
Alegeți afirmația CORECTĂ:
1. nașterea este consecința exclusivă a contracțiilor uterine
2. fecundația are loc în trompa uterină în apropierea capătului ei dinspre uter
3. din ectoderm se dezvoltă sistemul nervos
4. coada spermatozoidului formează pronucleul masculin
5. după fecundare zigotul va avea 44 de heterozomi și 2 autozomi
Răspuns corect: 3
Activarea limfocitelor B declanșează imunitatea mediată prin anticorpi. Acești anticorpi:
1. declanșează formarea de clone de limfocite T
2. se combină chimic cu limfokine și le neutralizează
3. distrug și celulele tumorale
4. se leagă de suprafața bacteriilor, favorizând fagocitarea
5. niciun răspuns corect
Răspuns corect: 4
Despre vena portă nu este corect să afirmăm:
1. preia sângele unui organ de depozit sanguin
2. prezintă distensibilitate
3. transportă chilomicroni spre ficat
4. transportă săruri biliare spre ficat
5. niciun răspuns corect
Răspuns corect: 3
Despre mușchii trunchiului se poate face următoare afirmație:
1. mușchii marii dorsali se situează superior de mușchii trapezi
2. mușchii trapezi se situează la nivelul cefei și spatelui în planul superficial
3. mușchii pectorali mari se află lateral de mușchii dințați mari
4. spațiile intercostale sunt ocupate în întregime de mușchii intercostali externi
5. mușchiul pectoral mic se află profund de mușchiul subclavicular
Răspuns corect: 2
Sângele din rețeaua capilară peritubulară conține:
1. fibrinogen
2. celule cu pseudopode
3. celule anucleate
4. elemente necelulare cu rol în coagularea sângelui
5. niciun răspuns corect
Răspuns corect: 5
Care dintre următoarele afirmații despre activitatea aparatului cardiovascular sunt adevărate:
1. volumele de sânge ale celor doi ventriculi sunt egale
2. rezistența vasculară periferică este maximă la nivelul aortei descendente
3. volumul-bătaie nu variază cu forța contracției ventriculare
4. elasticitatea arterelor crește cu vârsta
5. niciun răspuns corect
Răspuns corect: 1
Despre osmoză este corect următorul enunț:
1. asigură difuziunea moleculelor nepolarizate
2. necesită prezența unei membrane mai permeabile pentru moleculele de solvent decât pentru cele de solvit
3. reprezintă difuziunea solvitului într-o soluție
4. este un mecanism de transport, care utilizează proteine transportoare, de tipul albuminelor plasmatice
5. presupune trecerea apei din compartimentul în care concentrația ei este mai mică, în cel cu concentrație mai mare
Răspuns corect: 2
O proteină ajunge în lichidul interstițial al membrului inferior drept. Ce se va întâmpla cel mai probabil cu aceasta?
1. prin intermediul venei cave superioare ajunge în atriul drept
2. se reîntoarce în capilarele sanguine
3. prin intermediul ductului toracic ajunge în atriul stâng
4. prin intermediul ductului limfatic drept ajunge în atriul drept
5. niciun răspuns corect
Răspuns corect: 1
Sunt adevărate afirmațiile:
1. scheletul piciorului este format din 26 oase
2. osul coxal provine din sudarea a patru oase
3. scheletul mâinii este format din 30 oase
4. rotula se articulează cu tibia
5. niciun răspuns corect
Răspuns corect: 1
Următoarele afirmații sunt adevărate, cu excepția:
1. celulele oxintice din zona corpului gastric secretă printre altele și acid clorhidric (HCl)
2. mișcările peristaltice gastrice sunt inițiate în zona dintre fundul gastric și corpul gastric
3. coada pancreasului continuă spre stânga corpul pancreasului
4. colonul ascendent conține haustre și apendice epiploice
5. apendicele epiploice ale colonului sunt structuri musculare
Răspuns corect: 5
Miofibrilele:
1. constituie o rețea care se întinde în citoplasmă, în axoplasmă și în dendrite
2. sunt alcătuite, în principal, din fosfolipide și proteine
3. au forma ovală sau rotundă cu un perete de structură trilaminară
4. sunt elemente contractile din sarcoplasma fibrelor musculare
5. sunt corpusculi sferici răspândiți în întreaga hialoplasmă
Răspuns corect: 4
Mușchiul tibial posterior:
1. face parte din loja posterioară a coapsei
2. face parte din loja laterală a gambei
3. însoțește extensorii degetelor
4. se află în plan profund
5. se află în plan superficial
Răspuns corect: 4
Identificați afirmația falsă:
1. deși similară cu cea neuro-neuronală, sinapsa neuromusculară se numește placă motorie sau joncțiune neuromusculară
2. proprioreceptorii primesc stimuli de la mușchi, tendoane, articulații și informează despre poziția corpului și permit controlul mișcării
3. principalele reflexe spinale somatice sunt reflexele miotatice și nociceptive, dar nu și reflexul de mers
4. teaca de mielină este produsă de oligodendrocite
5. rădăcina anterioară a nervilor spinali conține axonii neuronilor somatomotori din cornul anterior al măduvei
Răspuns corect: 3
Următoarea asociere nu poate fi corectă:
1. articulația genunchiului - diartroză
2. suturile craniene - sinostoze
3. corpurile vertebrale - artrodii
4. suturile craniene - sindesmoze
5. simfizele - sincondroze
Răspuns corect: 3
Legea Starling a capilarelor:
1. se ocupă cu rezistența la curgere a sângelui prin capilare
2. precizează că PO este mai mare decât PH la extremitatea arteriolară a capilarului
3. spune că la nivelul centrului dinamic al capilarului nu există mișcare netă a apei
4. concluzionează că la extremitatea venoasă a capilarului mișcarea netă a apei este dinspre capilar spre lichidul interstițial
5. niciun răspuns corect
Răspuns corect: 3
Alegeți varianta CORECTĂ privind aspectul microscopic al limfocitelor:
1. granulații citoplasmatice roșii, nucleu bilobat
2. citoplasmă albastră, nucleu mare, fără granulații
3. granulații citoplasmatice fine, violacei, nucleu cu 3-5 lobi
4. citoplasmă fără granulații, nucleu violet în formă de potcoavă
5. granulații mari, albastre, nucleu în formă de S
Răspuns corect: 2
Următoarele afirmații sunt adevărate, cu excepția:
1. sinapsele chimice sunt alcătuite din celule presinaptice și prezintă receptori pentru mediatorul chimic
2. placa motorie prezintă sinapse chimice
3. în sinapsele chimice conducerea se face dinspre terminația presinaptică spre cea postsinaptică
4. mușchiul neted prezintă sinapse electrice
5. sinapsele electrice sunt alcătuite din două celule alipite în zonele lor de rezistență electrică minimă
Răspuns corect: 1
Despre vitamina D nu este adevărat:
1. poate provoca spasmofilie în cazul avitaminozei
2. se mai numește antirahitică
3. are rol în metabolismul fosforului
4. se găsește în cereale, ficat, ouă
5. are proveniență exogenă
Răspuns corect: 4
Glucocorticoizii au următoarele efecte asupra organelor și țesuturilor:
1. cresc numărul de eozinofile și bazofile circulante
2. limfocitoză
3. inhibă catabolismul în sistemul osos
4. scad stabilitatea membranelor lizozomale
5. creșterea numărului de neutrofile, plachete, hematii
Răspuns corect: 5
Alegeți varianta corectă:
1. glomerulonefrita infecțioasă se caracterizează prin prezența bacteriilor la nivelul vezicii urinare
2. filtratul glomerular este o plasmă care conține proteine în cantități semnificative
3. sindromul nefritic include poliurie, hipertensiune, insuficiență renală și edeme
4. în insuficiența renală acută rinichii încetează să mai funcționeze fără posibilitatea recuperării complete a funcției renale
5. tratamentul insuficienței renale se face prin dializă
Răspuns corect: 5
Epifizele:
1. osificarea lor se produce prin centre de osificare care apar înaintea celor din diafiză
2. reprezintă porțiunile periferice ale oaselor late
3. nu conțin capilare epifizare
4. sunt sudate cu diafizele prin țesut osos, până la vârsta de 20 de ani
5. conțin țesut osos spongios
Răspuns corect: 5
Despre glicogen nu putem spune că este:
1. depozitat în special în ficat și mușchi
2. o rezervă energetică de aproximativ 3.000 kcal
3. mobilizat ca sursă energetică în expunerea organismului la frig
4. mobilizat prioritar în efortul fizic moderat
5. hormonul care stimulează gluconeogeneza
Răspuns corect: 5
Despre cobalamină este adevărat că:
1. deficitul său determină boala beri-beri
2. are rol în funcționarea epiteliilor de acoperire
3. necesarul zilnic pentru un adolescent este de 1,5 mg
4. este produsă de microflora intestinală
5. are rol în hematopoieză
Răspuns corect: 5
Din structura acinilor pulmonari fac parte:
1. bronhiolele lobulare
2. bronhiile principale
3. ductele alveolare
4. bronhiolele terminale
5. niciun răspuns corect
Răspuns corect: 3
Referitor la fiziologia reproducerii la femeie este adevărat că:
1. hipotalamusul începe secreția de GnRH la vârsta pubertății
2. morula se implantează în endometru în aproximativ 5 zile de la fecundație
3. gonadotropina corionică umană este produsă de celulele corpului galben
4. ovocitul secundar își finalizează a doua etapă a meiozei în absența spermatozoizilor
5. niciun răspuns corect
Răspuns corect: 1
Diareea:
1. poate cauza deficit de K+
2. apare atunci când cantitatea de apă absorbită la nivelul intestinului gros este de 300-400 ml/zi
3. va cauza pelagră
4. este un proces de excreție fiziologic
5. niciun răspuns corect
Răspuns corect: 1
Care dintre următoarele componente nu sunt prezente în bilă:
1. tripsinogen
2. lecitina
3. bilirubina și biliverdina
4. colesterolul
5. acizii biliari
Răspuns corect: 1
Mediatorul chimic eliberat la nivelul sinapsei între fibrele pre și postganglionare simpatice este:
1. norepinefrina
2. acetilcolina
3. monoxidul de azot
4. cofeina
5. epinefrina
Răspuns corect: 2
Creșterea concentrației ionilor de hidrogen:
1. înseamnă scăderea pH-ului
2. poate să apară prin creșterea frecvenței respiratorii
3. creează alcaloză
4. poate să apară prin reținerea bicarbonatului la nivel renal
5. niciun răspuns corect
Răspuns corect: 1
Despre sistemul nervos se poate afirma că:
1. fascicule de asociație sunt situate superficial, în imediata vecinătate a substanței cenușii a măduvei
2. perechea XI de nervi cranieni își are originea reală în șanțul retroolivar
3. perechea VI de nervi cranieni inervează mușchiul oblic superior
4. nervii cranieni au două rădăcini, dorsală și ventrală
5. ramura vestibulară a nervului VIII se îndreaptă spre nucleii vestibulari din bulb
Răspuns corect: 5
Efect hipoglicemiant are:
1. glucagonul
2. insulina
3. calcitonina
4. tiroxina
5. somatostatina
Răspuns corect: 2
Stratul muscular intern al intestinului subțire prezintă următoarele caracteristici:
1. are celule musculare alungite, cilindrice, cu capetele rotunjite
2. prezintă celule musculare cu un singur nucleu, situat la periferie
3. are capacitate mare de a rămâne contractat
4. se află sub control voluntar
5. niciun răspuns corect
Răspuns corect: 3
Ȋn inspirație:
1. presiunea din cavitatea pleurală nu se modifică
2. mușchii drepți abdominali se contractă
3. sternul se apropie de coloana vertebrală
4. scade presiunea ȋn venele mari din torace
5. aerul alveolar e ȋnlocuit complet cu aer atmosferic
Răspuns corect: 4
Pentru formațiunile superioare ale labei piciorului, se folosește termenul:
1. caudal
2. superficial
3. volar
4. anterior
5. dorsal
Răspuns corect: 5
Următoarea afirmație este CORECTĂ:
1. venele superficiale însoțesc arterele și se varsă în venele profunde
2. valvele atrioventriculare sunt legate direct de mușchii papilari
3. depolarizarea atrială nu se observă pe EKG deoarece se suprapune depolarizării ventriculare
4. în spatele aortei și anterior de coloana vertebrală urcă cel mai mare colector limfatic
5. dacă se produce aglutinare prin amestecul unei picături de sânge cu ser antiRh+, atunci individul este Rh negativ
Răspuns corect: 4
Este adevărat că:
1. surfactantul este lichidul dintre foița parietală și foița viscerală a pleurei
2. presiunea alveolară este presiunea din spațiul cuprins între pleura viscerală și cea parietală
3. ventilația alveolară este volumul de aer care ajunge în zona alveolară a tractului respirator în fiecare minut și participă la schimburile de gaze respiratorii
4. oxigenul difuzează din sângele capilarelor pulmonare spre alveolele pulmonare
5. debitul respirator este egal cu volumul rezidual plus capacitatea vitală
Răspuns corect: 3
Gluconeogeneza și glicogenoliza:
1. sunt amplificate de adrenalină
2. sunt stimulate de insulină
3. sunt stimulate de glucagon
4. sunt stimulate de PTH
5. se desfășoară în țesutul adipos
Răspuns corect: 3
Alegeți varianta corectă:
1. corpul galben nefecundat involuează după 10 zile și se transformă în corp alb
2. dacă ovulul a fost fecundat, activitatea corpului galben se prelungește până la naștere
3. estrogenii și progesteronul determină modificări histologice și secretorii la nivelul mucoasei uterine pe care o pregătește în vederea fixării oului
4. reglarea secreției ovariene se realizează prin mecanisme de feed-back pozitiv hipotalamo-hipofizo-ovarian
5. în faza a 2-a a ciclului, corpul galben secretă numai estrogeni care favorizează păstrarea sarcinii
Răspuns corect: 1
În alcătuirea aparatului reproducător masculin sunt cuprinse următoarele structuri anatomice, cu O EXCEPȚIE:
1. conductele spermatice
2. testiculul
3. glandele bulbouretrale
4. ureterele
5. prostata
Răspuns corect: 4
Alegeți variantele corecte:
1. rata de filtrare glomerulară la bărbați este cu aproximativ 20 ml/min mai mare față de cea a femeilor
2. o dietă bogată în proteine va determina creșterea alcalinității urinei
3. eliminarea ureei favorizează circulația apei spre fluxul sanguin
4. gradientul osmotic realizat de concentrarea clorurii de sodiu în capilarele peritubulare atrag apa în tubii nefronului
5. niciun răspuns corect
Răspuns corect: 1
În cazul a două sinapse succesive între trei neuroni (N1-N2-N3):
1. doar la nivelul N2 poate apărea un ppsi
2. când impulsul nervos ajunge la capătul distal al axonului N2, ionii de Ca sunt eliberați din reticulul endoplasmatic la nivelul membranei presinaptice
3. dilatările terminațiilor axonale ale N1 nu prezintă mitocondrii
4. substanțele chimice eliberate prin exocitoză din butonii terminali ai N1 pot modifica indirect permeabilitatea N3
5. niciun răspuns corect
Răspuns corect: 4
Mușchii anterolaterali ai toracelui sunt următorii, cu o excepție:
1. dințatul mare
2. marele pectoral
3. micul pectoral
4. oblic extern și intern
5. subclavicular
Răspuns corect: 4
Câți dinți premolari prezintă dentiția adultă:
1. 8
2. 4
3. 10
4. 6
5. 2
Răspuns corect: 1
Referitor la originile aparente ale nervilor cranieni, situate între bulbul rahidian și punte, cel mai lateral se află originea nervului:
1. abducens
2. vestibulocohlear
3. facial
4. trigemen
5. niciun răspuns corect
Răspuns corect: 2
Edemul unilateral poate să apară în următoarele situații:
1. tumoră de dimensiuni mari la nivelul mediastinului ce comprimă ductul toracic
2. leziune la nivel hepatic
3. ateroscleroza arterelor renale
4. insuficiența cardiacă
5. niciun răspuns corect
Răspuns corect: 1
Următoarele afirmații sunt adevărate:
1. LCR se află la nivelul spațiului subarahnoidian, canalului epididimar și ventriculilor cerebrali
2. originea în SNC a sistemului simpatic se localizează la nivelul cranio-sacral
3. nervul abducens are aceeași origine aparentă ca și nervul trigemen
4. continuarea ventriculului 4 cu canalul ependimar se realizează în zona aperturii mediane
5. niciun răspuns corect
Răspuns corect: 4
Următoarele afirmații cu privire la bazofile sunt incorecte:
1. fac parte din granulocite, reprezentând un procent similar cu eozinofilele
2. intervin în inflamații acute ca și neutrofilele și eozinofilele
3. conțin granulații citoplasmatice mici care se colorează în albastru cu coloranți bazici
4. conțin un nucleu neregulat frecvent în formă de S
5. niciun răspuns corect
Răspuns corect: 3
Anemia apare în avitaminoza:
1. PP
2. K
3. C
4. E
5. B1
Răspuns corect: 3
În a câta zi a ciclului ovarian are loc ovulația:
1. a 10-a zi
2. a 5-a zi
3. a 14-a zi
4. prima zi
5. a 28-a zi
Răspuns corect: 3
Prolactina:
1. stimulează contracția musculaturii netede a uterului gravid
2. determină expulzia laptelui din glanda mamară prin contracția celulelor mioepiteliale
3. stimulează secreția lactată a glandei mamare
4. stimulează ovulația
5. stimulează secreția de corticotropină
Răspuns corect: 3
Alegeți afirmația FALSĂ:
1. dura mater trimite teci pe nervii spinali
2. între cordoanele anterioare se găsește fisura mediană anterioară
3. cordoanele posterioare ale măduvei spinării sunt separate între ele de către șanțul median posterior
4. ganglionul spinal se găsește la nivelul ramurii posterioare a nervului spinal
5. canalul ependimar se găsește în centrul comisurii cenușii
Răspuns corect: 4
Dorința de defecație apare când:
1. se declanșează mișcările în masă
2. fecalele ajung în canalul anal
3. fecalele ajung în partea terminală a colonului
4. fecalele ajung în rect
5. se relaxează sfincterul anal intern
Răspuns corect: 4
Un pacient are o frecvență cardiacă de 50 bătăi/minut și o presiune arterială de 170/132 mmHg. Ar fi utilă la acest pacient administrarea unui medicament care antagonizează efectele angiotensinei II?
1. nu, pentru că medicamentul al crește presiunea arterială și ar scădea frecvența cardiacă
2. da, pentru că medicamentul ar scădea presiunea arterială, dar nu și frecvența cardiacă
3. nu, pentru că medicamentul ar scădea atât frecvența cardiacă cât și presiunea arterială
4. da, pentru că medicamentul ar crește frecvența cardiacă, fără să afecteze presiunea arterială
5. niciun răspuns corect
Răspuns corect: 2
Secreția de acid clorhidric de la nivel gastric este inhibată de:
1. secretină
2. acetilcolină
3. gastrină
4. somatostatină
5. niciun răspuns corect
Răspuns corect: 4
Sucul pancreatic conține:
1. ioni de bicarbonat, ce neutralizează aciditatea bilei
2. amilază pancreatică, secretată de insulele Langerhans
3. tripsină, ce degradează proteinele în peptide
4. lactază, ce descompune zaharoza în glucoză și fructoză
5. niciun răspuns corect
Răspuns corect: 3
Alegeți varianta CORECTĂ:
1. fasciculul vestibulo-nuclear controlează mișcările globilor oculari, cu punct de plecare labirintic
2. fasciculul vestibulo-talamic, prin fibrele talamo-corticale, se proiectează în talamus
3. fasciculul vestibulo-spinal controlează echilibrul static și dinamic
4. fasciculul vestibulo-cerebelos controlează tonusul muscular
5. fasciculul vestibulo-nuclear se proiectează spre cerebel
Răspuns corect: 1
Manifestările electrice ale contracției musculare:
1. se datorează fenomenelor biochimice
2. sunt inițiate prin mecanismul de cuplare excitație-contracție
3. sunt reprezentate de potențialul de acțiune al fibrei musculare
4. se pot înregistra cu ajutorul miografului
5. sunt reprezentate grafic printr-o secusă
Răspuns corect: 3
Care dintre afirmațiile referitoare la glandele oxintice ale mucoasei gastrice sunt incorecte?
1. conțin celule care secretă gastrină
2. secretă o glicoproteină cu rol în absorbția vitaminei B12
3. conțin celule care secretă mucus
4. sunt localizate în regiunea fundică a stomacului
5. conțin celule care secretă pepsinogen
Răspuns corect: 1
Din măduva lombară lipsește fasciculul:
1. Flechsig
2. gracilis
3. spinotalamic anterior
4. cuneat
5. spinotalamic lateral
Răspuns corect: 4
Oligodendrocita:
1. produce teaca de mielină a mai multor axoni ai SNC
2. este o celulă care produce teaca de mielină pentru un singur axon al sistemului nervos central (SNC)
3. se găsește la nivelul dendritelor neuronilor SNP
4. produce teaca de mielină a mai multor axoni ai neuronilor SNP
5. este o celulă care produce teaca de mielină pentru un singur axon al sistemului nervos periferic (SNP)
Răspuns corect: 1
Filtratul glomerular:
1. se obține la nivelul capsulei Bowman
2. are o compoziție diferită față de lichidul care filtrează în interstiții la capătul arterial al capilarelor
3. se mai numește și urină finală
4. cantitatea de filtrat glomerular care se formează într-un minut prin toți nefronii unui singur rinichi se numește debitul filtrării glomerulare
5. conține proteine în cantitate semnificativă
Răspuns corect: 1
Debitul sangvin renal este de aproximativ:
1. 250 ml/100 g țesut/min
2. 680 ml/100 g țesut/min
3. 1800 ml/100 g țesut/min
4. 420 ml/100 g țesut/min
5. 1200 ml/100 g țesut/min
Răspuns corect: 4
În legătură cu testiculele este adevărat:
1. celulele sustentaculare aparțin epiteliului unor structuri ce formează rete testis
2. până la sfârșitul lunii în care sunt percepute primele mișcări fetale, testiculele coboară în scrot
3. între tubii seminiferi există o serie de celule germinale
4. un cordon de țesut elastic, numit gubernaculum este responsabil pentru tracționarea testiculelor în scrot
5. niciun răspuns corect
Răspuns corect: 1
Alegeți varianta falsă:
1. rata metabolismului bazal reprezintă cheltuielile energetice fixe ale organismului pentru întreținerea funcțiilor vitale
2. hormonii tiroidieni scad rata metabolismului bazal
3. valoarea metabolismului bazal este de 1 Kcal/Kg/oră
4. valoarea metabolismului bazal este de 40 Kcal/m2/oră
5. rata metabolismului reprezintă rata utilizării energiei în organism
Răspuns corect: 2
Rolurile funcționale al oaselor sunt cu excepția:
1. pârghii pentru aparatul locomotor
2. rețin substanțe toxice
3. hematopoieză
4. principalul rezervor de substanțe organice al organismului
5. antitoxic
Răspuns corect: 4
Selectați afirmația ADEVĂRATĂ cu privire la glandele gastrice:
1. glandele pilorice secretă factorul intrinsec
2. glandele oxintice sunt localizate în regiunea antrală a stomacului
3. glandele oxintice secretă gastrina
4. glandele pilorice sunt localizate la nivelul corpului gastric
5. glandele oxintice sunt implicate în absorbția vitaminei B12, prin secreția lor
Răspuns corect: 5
O soluție este alcătuită din 3 molecule de lactoză, 2 de maltoză și 1 de zaharoză. Selectați cantitatea de monozaharide specifice conținute în soluție:
1. 2 glucoză, 2 galactoză, 4 fructoză
2. 8 glucoză, 3 galactoză, 1 fructoză
3. 12 glucoză, 6 galactoză, 3 fructoză
4. 3 glucoză, 6 fructoză, 1 galactoză
5. niciun răspuns corect
Răspuns corect: 2
Limfa:
1. părăsește nodulul limfatic prin capilare eferente
2. reprezintă 75% din lichidul extracelular
3. curge unidirecțional de la inimă spre țesuturi
4. poate conține trigliceride, colesterol și fosfolipide
5. niciun răspuns corect
Răspuns corect: 4